# Premi de l'Acadèmia Japonesa a la millor pel·lícula d'animació

El Premi de l'Acadèmia Japonesa a la millor pel·lícula d'animació (アニメーション作品賞) és un dels Premis de l'Acadèmia Japonesa.

## Història

En les primeres edicions dels Premis de l'Acadèmia Japonesa no es tenien en compte les pel·lícules d'animació, entre les quals hi ha els èxits de taquilla japonesos Doraemon (1980,1981,1983,1984) i les produccions de Studio Ghibli Kiki, l'aprenent de bruixa (1989), Omoide Poro Poro (1991), Porco Rosso (1992), Pompoko (1994) i Murmuris del cor (1995). No obstant això, durant aquests anys no hi va haver cap film d'animació que fos nominat als Premis. És un cas diferent d'altres premis de cinema japonesos, com el de Mainichi o el Kinema Junpo: tots dos van atorgar el de millor pel·lícula a El meu veí Totoro el 1988.
El 1990, l'Acadèmia Japonesa de Cinema va atorgar un premi especial a Kiki, l'aprenent de bruixa, i hi va tornar el 1995 amb Pompoko. Tot i això, aquests films no van rebre cap nominació.
La política de l'Acadèmia Japonesa respecte a les pel·lícules d'animació va canviar el 1998 amb La princesa Mononoke, que fou la més taquillera de la història al Japó i fou guardonada amb els principals premis cinematogràfics. En conseqüència, el film de Studio Ghibli es convertí en el primer d'animació que va ser nominat i va guanyar el Premi de l'Acadèmia Japonesa a la millor pel·lícula. El 2002 la situació es repetí amb un altre film de Hayao Miyazaki, El viatge de Chihiro.
Finalment, el 2007 els Premis van crear la categoria de millor pel·lícula d'animació. El 2002 ja ho havien fet els Oscars. Només una pel·lícula aconsegueix el premi, però tots cinc nominats són reconeguts amb el títol d'Animació Excel·lent (優秀アニメーション作品).

## Llista de guanyadors i nominats

L'Studio Ghibli és l'estudi que ha rebut més premis (quatre). Detectiu Conan és la sèrie amb més nominacions (onze), tot i que també destaquen Doraemon, One Piece i Neon Genesis Evangelion.
| Any | Guanyador | Nominats |
| 2007 | La noia que saltava a través del temps | Arashi no Yoru Ni Tales from Earthsea Brave Story El detectiu Conan: El rèquiem dels detectius |
| 2008 | Tekkon Kinkreet | Evangelion: 1.0 You Are (Not) Alone Un estiu amb en Coo Piano no Mori El detectiu Conan: La bandera pirata al fons de l'oceà |
| 2009 | La Ponyo al penya-segat | Doraemon: Nobita and the Green Giant Legend The Sky Crawlers El detectiu Conan: La partitura de la por One Piece - The Movie: Episode of Chopper Plus: Bloom in the Winter, Miracle Sakura |
| 2010 | Summer Wars | El detectiu Conan: El perseguidor negre Doraemon The Hero: Pioners de l'espai Evangelion: 2.0 You Can (Not) Advance Oblivion Island: Haruka and the Magic Mirror |
| 2011 | Arrietty i el món dels remenuts | El detectiu Conan: La nau perduda al cel Colorful Doraemon: La llegenda de les sirenes One Piece Film: Strong World |
| 2012 | El turó de les roselles | K-On! Movie Buddha Tōfu-kozō El detectiu Conan: Quinze minuts de silenci |
| 2013 | Wolf Children | Evangelion: 3.0 You Can (Not) Redo Friends: Mononoke Shima no Naki Momo e no Tegami One Piece Film: Z |
| 2014 | El vent s'aixeca | Kaguya-hime no Monogatari Puella Magi Madoka Magica the Movie: Rebellion Space Pirate Captain Harlock Lupin the 3rd vs. Detective Conan: The Movie |
| 2015 | Stand by Me Doraemon | El record de la Marnie Giovanni's Island El detectiu Conan: El franctirador dimensional Buddha 2: Tezuka Osamu no Buddha - Owarinaki Tabi |
| 2016 | El nen i la bèstia | The Anthem of the Heart Miss Hokusai Dragon Ball Z: La resurrecció de F Love Live! The School Idol Movie |
| 2017 | In This Corner of the World | Your name A Silent Voice Rudolf the Black Cat One Piece Film: Gold |
| 2018 | Night Is Short, Walk On Girl | Fireworks Ancien i el món màgic Mary i la flor de la bruixa El detectiu Conan: La carta d'amor escarlata |
| 2019 | La Mirai, la meva germana petita | Dragon Ball Super: Broly Penguin Highway Detectiu Conan: El cas Zero Okko's Inn |
| 2020 | El temps amb tu | Her Blue Sky Detectiu Conan: El puny de safir blau Lupin III: The First One Piece: Estampida |
| 2021 | Els guardians de la nit: El tren infinit | Violet Evergarden: The Movie Entotsu-chō no Poupelle Josee, el tigre i els peixos Stand by Me Doraemon 2 |
| 2022 | Evangelion: 3.0+1.0 Thrice Upon a Time | Ai no Utagoe o Kikasete Gyokō no Nikuko-chan Jujutsu Kaisen 0 Belle |

## Referències

* ↑ «Box-office ranking in Japan, 1981». Arxivat de l'original el 2007-08-29. [Consulta: 9 agost 2007].
* ↑ «Box-office ranking in Japan, 1989». Arxivat de l'original el 2007-01-25. [Consulta: 9 agost 2007].
* ↑ «Box-office ranking in Japan, 1991». Arxivat de l'original el 2007-08-28. [Consulta: 9 agost 2007].
* ↑ «Box-office ranking in Japan, 1992». Arxivat de l'original el 2007-08-29. [Consulta: 9 agost 2007].
* ↑ «Box-office ranking in Japan, 1994». Arxivat de l'original el 2007-08-28. [Consulta: 9 agost 2007].
* ↑ «Box-office ranking in Japan, 1995». Arxivat de l'original el 2007-08-29. [Consulta: 9 agost 2007].
* ↑ The 13th Prize results Arxivat 2009-04-28 a Wayback Machine.
* ↑ Talk: Yoshiyuki Tomino and Mamoru Hosoda Arxivat 2008-10-06 a Wayback Machine.
* ↑ General information on the awards Arxivat 2007-08-08 a Wayback Machine.
* ↑ «Japan Academy Prize (2007)» (en japanese). Japan Academy Prize. Arxivat de l'original el 20 febrer 2007. [Consulta: 20 desembre 2010].
* ↑ «Japan Academy Prize (2008)» (en japanese). Japan Academy Prize. Arxivat de l'original el 20 febrer 2008. [Consulta: 20 desembre 2010].
* ↑ «Japan Academy Prize (2009)» (en japanese). Japan Academy Prize. Arxivat de l'original el 14 juliol 2014. [Consulta: 13 abril 2011].
* ↑ «Japan Academy Prize (2010)» (en japanese). Japan Academy Prize. [Consulta: 13 abril 2011].
* ↑ «Japan Academy Prize (2011)» (en japanese). Japan Academy Prize. [Consulta: 16 gener 2012].
* ↑ «Japan Academy Prize (2012)» (en japanese). Japan Academy Prize. [Consulta: 16 gener 2012].
* ↑ «Japan Academy Prize (2013)» (en japanese). Japan Academy Prize. [Consulta: 12 març 2013].
* ↑ «Wind Rises, Madoka, Lupin vs. Conan, Harlock, Kaguya Earn Japan Academy Prize Nods». Anime News Network, 16-01-2014. [Consulta: 16 gener 2014].
* ↑ «Stand By Me Doraemon, Rurouni Kenshin Win Japan Academy Prizes». Anime News Network, 27-02-2015. [Consulta: 28 febrer 2015].
* ↑ «Anthem of the Heart, Miss Hokusai, DBZ, Boy & Beast, Love Live! Earn Japan Academy Prize Nods». Anime News Network, 18-01-2016. [Consulta: 18 gener 2016].
* ↑ «your name., Shin Godzilla Earn Japan Academy Prize Nods». Anime News Network, 16-01-2017. [Consulta: 16 gener 2017].
* ↑ «In This Corner of the World, 'your name.' Win Japan Academy Prizes». Anime News Network, 03-03-2017. [Consulta: 3 març 2017].
* ↑ «Masaaki Yuasa's "The Night Is Short, Walk on Girl" Wins Japan Academy Prize's "Animation of the Year"». Crunchyroll, 03-03-2018. Arxivat de l'original el 15 de febrer 2021. [Consulta: 4 juliol 2018].
* ↑ «Makoto Shinkai's Weathering With You Wins Japan Academy Prize for "Animation of the Year"». Crunchyroll, 07-03-2020. [Consulta: 15 març 2020].
* ↑ «Demon Slayer: Mugen Train Takes Home the Japan Academy Film Prize for Animation of the Year». Crunchyroll, 19-03-2021. Arxivat de l'original el 2 de febrer 2022. [Consulta: 27 març 2021].
* ↑ «Evangelion 3.0+1.0 Film Wins Japan Academy Film Prizes' Animation of the Year». Anime News Network, 11-03-2022.